《期邻几饮不至醉作江侯诗并解座客》
宋代·刘敞

秋云乐邂逅，拂我榻上尘。江侯旧多信，今作叵信人。

我求江侯意，因得江侯真。乘兴本当出，兴尽便回轮。

已诺虽可嘉，将非俗中伦。弃言似不诚，未害方外群。

江侯不为名，名者实之宾。江侯不为貌，貌疏意自亲。

作诗解江侯，饥渴夜复晨。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。